Tiedot on ilmoitettava käyvin hinnoin miljoonina kansallisessa valuutassa (vähintään 1 miljoonan tarkkuudella) vuoden 2002 ensimmäisestä viitevuosineljänneksestä lähtien ajankohtana t + 3 kuukautta viitejakson päättymisestä. Kausitasoittamattomien tietojen toimittaminen julkisyhteisöjen sektorin (S.13) osalta on pakollista, lukuun ottamatta jäljempänä esitettyjä poikkeuksia. Julkisyhteisöjen alasektoreita koskevien tietojen toimittaminen on vapaaehtoista: -S.1311 Valtionhallinto -S.1312 Osavaltiohallinto -S.1313 Paikallishallinto -S.1314 Sosiaaliturvarahastot. Euroopan unionin toimielimiä ja elimiä (S.212) koskevien tietojen toimittaminen on vapaaehtoista tuotannon ja tuonnin verojen (D.2r), tuoteverojen (D.21r) ja muiden tuotantoverojen (D.29r) osalta. Kausitasoitettujen ja kalenterikorjattujen tietojen toimittaminen on vapaaehtoista, lukuun ottamatta seuraavia S.13 sektorin tasoja: Tulot yhteensä (TR), Menot yhteensä (TE) ja Nettoluotonanto ( + ) / nettoluotonotto (–) (B.9). Viimeksi mainittujen tietojen ilmoittaminen on pakollista ajankohtana t + 107 päivää viitejakson päättymisestä. Jäsenvaltioiden on toimitettava kausitasoitusta koskevat metatiedot, joissa on kuvattava lyhyesti kausitasoitusmenetelmän yleiset piirteet eli suora tai välillinen menetelmä, kausitasoitusmenetelmä ja siihen liittyvä ohjelmisto, mahdolliset kalenterikorjaukset ja vuotuisten tietojen vertailuarvot sekä käytetyt erityismallit. Eurostat tarjoaa jäsenvaltioille tarvittaessa kausitasoitukseen liittyvää teknistä tukea. Alasektorien tiedot on ilmoitettava sulautettuna kohtiin Omaisuustulo (D.4), Muut tulonsiirrot (D.7) ja Pääomansiirrot (D.9) (ja niiden alakohtiin) ja osittain sulautettuna kokonaismenoihin (TE) ja kokonaistuloihin (TR) kunkin alasektorin sisällä mutta ei alasektorien välillä. Sektorin S.13 tiedot ovat alasektorien tietojen summa, lukuun ottamatta kohtia D.4, D.7 ja D.9 (sekä niiden alakohtia ja aggregaatteja), jotka on sulautettava alasektorien välillä. Tietojen on perustuttava peruslähteissä, kuten julkisissa tileissä tai hallinnollisissa lähteissä, saatavilla oleviin suoriin tietoihin ja katettava tuotanto- ja tuontiverojen (D.2r), juoksevien tulo- ja varallisuusverojen ym. (D.5r), pääomaverojen (D.91r), todellisten sosiaaliturvamaksujen (D.611 ja D.613 yhdessä) sekä sosiaalietuuksien (D.62p) osalta 90 prosenttia kunkin luokan summasta. Suoria tietoja on tarvittaessa täydennettävä kattavuuteen liittyvillä mukautuksilla ja käsitteellisillä mukautuksilla, jotta neljännesvuosittaiset tiedot ovat EKT 2010:n käsitteiden mukaisia. Taulukossa 2 ja asetuksen (EY) N:o 479/2009 mukaisesti ilmoitettujen neljännesvuosittaisten tietojen ja niitä vastaavien vuosittaisten tietojen on oltava johdonmukaisia, lukuun ottamatta ajallisia eroja, jotka johtuvat erilaisista toimittamisen määräajoista. Kun jäsenvaltiot alkavat lähettää neljännesvuosittaisia tietoja tässä asetuksessa vahvistetun määräajan mukaisesti, niiden on toimitettava komissiolle (Eurostatille) kuvaus lähteistä ja menetelmistä, joita tietojen kokoamiseen on käytetty. Toimittaessaan tarkistettuja tietoja jäsenvaltioiden on ilmoitettava komissiolle (Eurostatille) myös mahdollisista muutoksista, joita on tehty neljännesvuosittaisten tietojen keruussa käytettävien lähteiden ja menetelmien alkuperäiseen kuvaukseen. Tietojen toimitusten mukana on oltava selvitys huomattavista muutostilanteista ja tarkistuksista.